**Príloha – z rokovania**

Kohézne fórum je najvýznamnejšou udalosťou v oblasti kohéznej politiky, ktorá predstavuje hlavný investičný rámec pre využívanie fondov EÚ v prostredí členských štátov. Koná každé tri roky a predstavuje príležitosť pre stretnutie hlavných zástupcov hospodárskych a sociálnych partnerov, mimovládnych organizácií a akademickej sféry pôsobiacich v členských štátoch EÚ s najvýznamnejšími zástupcami národných a regionálnych vlád a európskych inštitúcií. Ocenením pre Slovensko bolo pozvanie  podpredsedu vlády SR pre investície a informatizáciu P. Pellegriniho vystúpiť s príhovorom  v rámci prvej časti na tému „Kohézia, investície, štrukturálne reformy“.

Prítomní predstavitelia členských krajín v diskusii potvrdili opodstatnenie kohéznej politiky ako investičnej politiky v období prípravy európskeho rozpočtu po roku 2020. Podobne ako Slovensko,  mnoho krajín ju vníma ako  príležitosť prispieť k zlepšeniu životných podmienok  a príležitostí pre ľudí v EÚ. A to na pozadí prebiehajúcich technologických zmien, globalizácie a rastúcich nerovností.

Po  pondelkových vystúpeniach eurokomisárov, predseda EK **Jean Claude Juncker** vo svojom dnešnom vystúpení potvrdil, že kohézna politika je politikou, ktorá úniu približuje občanom a rieši ich problémy. *„*Solidarita je základom Európskej únie. Ale nemôžeme ju mať bez reciprocity a zodpovednosti, keď ide o uplatňovanie našich spoločných hodnôt“, dodal. „Nemôžeme meniť systém každých sedem rokov. Budeme musieť reformovať. Potrebujeme viac riešení  šitých na mieru, ktoré reflektujú špecifiká“, zdôraznil**.**

**Mairead McGuinness,**prvá viceprezidentka Európskeho parlamentu potvrdila, že Európsky parlament  „nebude podporovať žiadne oslabenie kohéznej politiky“ Je na to , aby podporovala rast a umožnila EU reagovať na nové výzvy.  Musíme dokončiť budovania jednotných trhov (energetického, digitálneho atď). Kohézna politika je nástroj , ktorý prináša rozvoj do najkrajnejších kútov Európy.  „Potrebujeme, aby ľudia vedeli, že Európa pracuje pre nich v mnohých oblastiach a potrebujeme  jej zviditeľnenie, potrebujeme aby ľudia o týchto projektoch hovorili“, pripomenula.